Temná veža

Temná veža (org. "The Dark Tower") je osemdielna románová sága, ktorú napísal americký spisovateľ Stephen King. Prvý diel, The Gunslinger (Pištoľník), bol vydaný 1982 v nakladateľstve Grant a predstavil hrdinu, pištoľníka Rolanda z Gileadu, žijúceho v "zomierajúcom" svete, ktorého osud už tvorí iba záhadná Temná veža. Slovenské preklady vychádzali v rokoch 2017 až 2020 vo vydavateľstve Ikar.

Séria je zmesou žánrov fantasy, science fantasy, hororu a westernu.

Knihy
Temná veža: Pištoľník (The Dark Tower: The Gunslinger (1982) 
Temná veža 2: Osudová trojka (The Dark Tower II: The Drawing of the Three) (1987) 
Temná veža 3: Pustatiny (The Dark Tower III: The Waste Lands) (1991) 
Temná veža 4: Čarodejník a sklo (The Dark Tower IV: Wizard and Glass) (1997)
Temná veža 5: Vlky z Cally (The Dark Tower V: Wolves of the Calla) (2003) 
Temná veža 6: Susannina pieseň (The Dark Tower VI: Song of Susannah) (2004) 
Temná veža 7: Temná veža (The Dark Tower VII: The Dark Tower) (2004) 

Kniha The Dark Tower: The Wind Through the Keyhole (2012) sa chronologicky zaraďuje medzi štvrtý a piaty diel série. Kniha je jedným z rozprávaní o Rolandovej minulosti.

Grafické novely
 The Gunslinger Born (2007)
 The Long Road Home (2008)
 Treachery (2008-09)
 Sorcerer (2009)
 Fall of Gilead (2009)
 Battle of Jericho Hill (2009-10)
 The Journey Begins (2010)
 The Little Sister of Elurie (2010-11)
 The Battle of Tull (2011)
 The Way Station (2012)
 The Man in Black (2013)
 Last Shots (2013)

Postavy 
Zoznam dôležitých postáv vystupujúcich alebo spomínaných vo viac ako v jednom dieli

Hlavné postavy 
Roland Deschain známy aj ako Roland z Gileadu alebo Pištoľník – posledný pištoľník (novodobý rytier) rozpadajúceho sa sveta. Mimoriadne schopný a dobre vycvičený muž, ktorý sa snaží zachrániť svoj svet nájdením Temnej veže. 
Eddie Dean – mladý muž z New Yorku, ktorého Roland preniesol do svojho sveta. Bol závislý na heroíne. Izoláciou v Rolandovom svete sa zo závislosti dostal. Partner Susannah.
Susannah Deanová – mladá černošská žena z New Yorku, ktorá pri nastraženej nehode prišla o obe nohy nad kolenami. Roland ju preniesol do svojho sveta. Trpela schizofréniou, v ktorej sa v nej striedali dve osobnosti – dobrá Odetta a zlá Detta. V Rolandovom svete sa s tým naučila žiť a stala sa partnerkou Eddieho.
Jake Chambers – jedenásťročný chlapec z New Yorku, ktorý dvakrát vstúpi do Rolandovho sveta – prvý raz v prvom, druhý raz v treťom dieli ságy. Roland ho berie ako svojho syna.
Oy, v českom preklade Ochu – „brumlák“ (zviera špecifické pre Rolandov svet), ktorý sa stane Jakeovým maznáčikom a spolupútnikom pištoľníkov na ceste k Temnej veži.
Walter alebo Muž v čiernom – záporná postava, nečlovek, nestarnúci služobník Karmínového kráľa.

Vedľajšie postavy 
Steven Deschain – Rolandov otec, vysokopostavený muž, tiež pištoľník. Zomrel, keď bol Roland ešte mladý.
Gabrielle Deschainová – Rolandova matka a milenka zlého čarodejníka Martena. Roland ju omylom zastrelí.
Mordred Deschain – Rolandov jediný syn. V skutočnosti má dvoch otcov – Rolanda a Karmínového kráľa, a dve matky – pištoľníčku Susannah a démonku Miu. Bol zrodený na to, aby Rolanda porazil. Vie nadobudnúť podobu človeka aj obrovského pavúka.
Marten – čarodejník Stevena Deschaina, záporná postava. Odhalí Rolandovi pomer s jeho matkou, čím ho vženie do predčasnej skúšky mužnosti v nádeji, že Roland v nej neuspeje a bude poslaný do vyhnanstva. V prvom dieli bol označený za "posadnutého Walterom", v ďalších bol s Walterom priamo stotožňovaný.
Cuthbert Allgood – Rolandov najlepší priateľ už od detských čias, pištoľník, umiera na hore Jericho. 
Alain Johns – Rolandov priateľ, pištoľník, obdarený nadprirodzenou schopnosťou,.
Cort - učiteľ Rolanda a ďalších jeho pôvodných priateľov, vrátane Cuthberta a Alaina. Učil ich rozličným spôsobom boja.
Sheemie Ruiz - slabomyseľný chlapec obdarený schopnosťou teleportácie
Susan Delgadová – šestnásťročné dievča, Rolandova prvá láska, umiera upálením.
Karmínový kráľ – najväčšie zlo, neľudská bytosť snažiaca sa o pád Temnej veže.
Blaine Mono – šialený vlak predstavujúci jediný spôsob, ako sa dostať cez zamorenú oblasť Pustiny.
Henry Dean – Eddieho zlý brat, tiež závislý na heroíne.
Donald Callahan - bývalý kňaz, ktorý sa, podobne ako Jake, smrťou dostal do Stredosveta a nakrátko sa stal spojencom Rolandovej družiny.

Zaujímavosti
Preložené do slovenčiny sú Sestričky z Elurie a 7 hlavných kníh
Samotný autor, Stephen King, sa objaví v deji ako jedna z postáv.

Knižné série
Knihy science fiction
Fantasy knihy
Sfilmované knihy